**Gymnázium P. O. Hviezdoslava Dolný Kubín**

**Hviezdoslavovo nám. č. 18, 026 24 Dolný Kubín**

**Kritériá pre prijatie do prvého ročníka osemročného štúdia   
pre školský rok 2019/2020**

Podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, v súlade so Zákonom č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov určujeme tieto podmienky pre prijatie uchádzačov o štúdium na Gymnáziu P. O. Hviezdoslava v Dolnom Kubíne.

**V školskom roku 2019/2020 bude otvorená 1 trieda s počtom 17 žiakov.**

**Prijímacie skúšky sa konajú: 1. termín – 13.05.2019 (pondelok) o 8.00 hod.**

**2. termín – 16.05.2019 (štvrtok) o 8.00 hod.**

**Miesto konania:** Gymnázium P. O. Hviezdoslava Dolný Kubín

Každý uchádzač v prijímacom konaní vykoná:

* písomnú skúšku zo slovenského jazyka a literatúry
* písomnú skúšku z matematiky

**Uchádzači získajú body nasledovne:**

**A/ Výsledky prijímacích skúšok**

* **slovenský jazyk a literatúra – maximálne 50 bodov**
* **matematika – maximálne 50 bodov**

**B/ Prospech**

Do priemeru sa započítava prospech v nasledovných predmetoch:

slovenský jazyk a literatúra, cudzí jazyk (jeden – počíta sa ten, v ktorom mal žiak lepší prospech), matematika, dejepis, geografia, biológia.

|  |  |
| --- | --- |
| Priemer | 5. ročník – I. polrok |
| 1,00 – 1,10 | 20 bodov |
| 1,11 – 1,20 | 16 bodov |
| 1,21 – 1,30 | 12 bodov |
| 1,31 – 1,40 | 10 bodov |
| 1,41 – 1,60 | 8 bodov |
| 1,61 – 1,80 | 6 bodov |
| 1,81 – 2,00 | 4 body |
| 2,01 – 2,20 | 1 bod |

**C/ Riešenie predmetových olympiád**

Uchádzači o štúdium môžu získať body v prípade, ak boli v 4. a 5. ročníku ZŠ v školskom roku 2017/2018, 2018/2019 úspešnými riešiteľmi predmetových olympiád v nasledovných predmetoch:

anglický jazyk, nemecký jazyk, francúzsky jazyk, ruský jazyk, matematika, dejepis, geografia, prírodopis. Tie isté podmienky platia aj pre súťaž pytagoriáda a Hviezdoslavov Kubín.

|  |  |  |
| --- | --- | --- |
| Okresné kolo | Krajské kolo | Celoslovenské kolo |
| 1. miesto – 4 body | 1. miesto – 6 bodov | 1. miesto – 10 bodov |
| 2. miesto – 3 body | 2. miesto – 5 bodov | 2. miesto – 9 bodov |
| 3. miesto – 2 body | 3. miesto – 4 body | 3. miesto – 8 bodov |
|  |  | 4. miesto – 7 bodov |
| úspešný riešiteľ – 1 bod | úspešný riešiteľ – 3 body | úspešný riešiteľ – 6 bodov |

*Poznámka: Pri predmetových olympiádach sa budú brať do úvahy iba body za najvyššie dosiahnuté umiestnenie jednotlivca. Ak sa žiak zúčastnil viacerých olympiád (napr. matematika a geografia a pod.), body za umiestnenia sa sčítajú.*

**Prijatí budú uchádzači s najvyšším počtom získaných bodov za:**

**písomné prijímacie skúšky zo slovenského jazyka a matematiky (podľa bodu A/)**

**prospech na ZŠ (podľa bodu B/)**

**predmetové olympiády (podľa bodu C/)**

**Každý uchádzač môže získať maximálne 120 bodov + body za predmetové olympiády, pytagoriádu, súťaž HK.**

**V prípade dosiahnutia rovnosti bodov v predchádzajúcom súčte rozhodnú o poradí nasledujúce kritériá:**

*Poznámka: Ak sa rozhodne v niektorom bode podľa nasledujúceho poradia od 1. do 9., ďalšie sa už neporovnávajú.*

1. Prednostné prijatie uchádzača so zmenenou pracovnou schopnosťou pred uchádzačom, ktorý rovnako vyhovuje prijímacím podmienkam
2. Vyšší počet bodov získaných z písomnej skúšky zo slovenského jazyka a literatúry
3. Vyšší počet bodov získaných z písomnej skúšky z matematiky
4. Lepšia známka v 1. polroku 5. ročníka zo slovenského jazyka a literatúry
5. Lepšia známka v 1. polroku 5. ročníka z cudzieho jazyka (jeden – počíta sa s lepšou známkou)
6. Lepšia známka v 1. polroku 5. ročníka z matematiky
7. Lepšia známka v 1. polroku 5. ročníka z dejepisu
8. Lepšia známka v 1. polroku 5. ročníka z geografie
9. Lepšia známka v 1. polroku 5. ročníka z biológie

**Poradie uchádzačov bude zverejnené popoludní na dverách školy a na webovej stránke** [**www.gympoh.edupage.org**](http://www.gympoh.edupage.org) **najneskôr dňa 17. 05. 2019.**

Poradie jednotlivých uchádzačov bude uvedené podľa vopred prideleného kódu uchádzačovi.  
Riaditeľ školy odošle uchádzačovi rozhodnutie o prijatí do 3 dní odo dňa konania 2. termínu (1. kola) prijímacej skúšky.

Proti rozhodnutiu riaditeľa o neprijatí sa podľa §68, odst.4 zákona č.245/2008 Z.z. Zákon o výchove a vzdelávaní (školský zákon) a o zmene a doplnení niektorých zákonov môže zákonný zástupca odvolať v lehote do piatich dní odo dňa doručenia rozhodnutia.

**Zápis prijatých uchádzačov sa uskutoční v kancelárii riaditeľa školy č. 47, 1. poschodie, dňa:**

**28. mája 2019 (utorok) od 8.00 do 15.00 hod.**

Zápisu sa zúčastní uchádzač a jeho zákonný zástupca.

**Na zápis je potrebné priniesť zápisný lístok, ktorý vopred vydala príslušná ZŠ!**

Uchádzač a jeho zákonný zástupca v dotazníku, ktorý dostane s rozhodnutím o prijatí, záväzne uvedie:

* jazyky, ktoré má záujem študovať (Aj, Nj, Frj, Rj)
* voľbu štúdia v alternatíve etická výchova alebo náboženská výchova

Vyplnený dotazník sa odovzdáva pri zápise.

**Ak sa prijatý uchádzač na strednú školu nezapíše v stanovených termínoch zápisu, považuje sa to za nezáujem o štúdium. Riaditeľ školy v rámci opravného prostriedku vydá nové rozhodnutie o prijatí na štúdium ďalšiemu uchádzačovi v poradí podľa výsledkov prijímacieho konania.**

Kritériá prerokované na pedagogickej rade dňa: 28.1.2019

RNDr. Peter Strežo

riaditeľ školy